Document ID: 32014R0861

IZVEDBENA UREDBA KOMISIJE (EU) št. 861/2014
z dne 5. avgusta 2014
o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
ob upoštevanju naslednjega:
(1)
Uredba Sveta (EU) št. 1326/2013 (2) je spremenila Prilogo I k Uredbi (EGS) št. 2658/87 in nadomestila oznake KN od 9619 00 do 9619 00 90 z oznakami KN 9619 00 do 9619 00 89.
(2)
Pod oznake KN 9619 00 71 do 9619 00 89 so zajeti damski vložki in tamponi, otroške plenice in plenične predloge ter podobni izdelki iz netekstilnih materialov. Izdelki pod navedenimi oznakami KN so lahko na primer iz papirne mase, papirja, celulozne vate ali iz koprene iz celuloznih vlaken. Lahko so izdelani tudi iz kombinacije teh materialov.
(3)
Zaradi različnih stališč o uvrščanju izdelkov pod tarifne podštevilke od 9619 00 71 do 9619 00 89 in zaradi poenostavitve uvrščanja na celotnem ozemlju Unije, je treba nadalje pojasniti obseg navedenih novih tarifnih podštevilk.
(4)
V interesu pravne varnosti je zato treba vstaviti novo dodatno opombo v poglavju 96 kombinirane nomenklature, da se zagotovi enotna razlaga navedenih tarifnih podštevilk na celotnem ozemlju Unije.
(5)
Prilogo I k Uredbi (EGS) št. 2658/87 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
V poglavju 96 drugega dela kombinirane nomenklature, določene v Prilogi I k Uredbi (EGS) št. 2658/87, se vstavi naslednja dodatna opomba 1:
„1.
Tarifne podštevilke 9619 00 71 do 9619 00 89 vključujejo blago iz papirne mase, papirja, celulozne vate ali iz koprene iz celuloznih vlaken.
Te tarifne podštevilke vključujejo tudi sestavljeno blago, ki vsebuje naslednje:
(a)
notranji sloj (na primer, iz netkanega tekstila), ki vpija tekočino na koži uporabnika ter tako preprečuje oguljenine;
(b)
vpojno jedro za zbiranje in shranjevanje tekočine, dokler izdelka ni mogoče zavreči;
(c)
zunanji sloj (na primer iz plastičnih mas), ki preprečuje uhajanje tekočine iz vpojnega jedra.“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. avgusta 2014

Labels: 0
3